 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 31. oktobrī Nr. 617**

(protokols Nr. 22, 3. p.)

**Par Madonas novada pašvaldības autoceļu un ielu uzturēšanas klašu noteikšanu**

Pamatojoties ar Ministru Kabineta 07.01.2021. noteikumu Nr. 26 ”Noteikumi par valsts un pašvaldību autoceļu ikdienas uzturēšanas prasībām un to izpildes kontroli” 10. punktu un tā 10.2. apakšpunktu, autoceļu vai to posmu sarakstus, kuros norādītas autoceļu uzturēšanas klases ziemas sezonai (no 16. oktobra līdz 15. aprīlim) un vasaras sezonai (no 16. aprīļa līdz 15. oktobrim), apstiprina pašvaldības autoceļiem – attiecīgā pašvaldība, 14.2. apakšpunktu, 16. punkta noteiktajiem kritērijiem par uzturēšanas klases noteikšanas kārtību,

Noklausījusies sniegto informāciju, ņemot vērā 16.10.2024. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Piemērot Madonas novada pašvaldības ielu ikdienas uzturēšanas prasībām un to izpildes kontroles kārtībai Madonas novada pilsētās un novada pagastos Ministru kabineta 07.01.2021. noteikumus Nr. 26 „Noteikumi par valsts un pašvaldību autoceļu ikdienas uzturēšanas prasībām un to izpildes kontroli”.
2. Apstiprināt Madonas novada pašvaldības autoceļu un ielu uzturēšanas klases (ziemas sezonā no 16. oktobra līdz 15. aprīlim un vasaras sezonā no 16. aprīļa līdz 15. oktobrim) atbilstoši pielikumiem.

*Pielikumā: Madonas novada pašvaldības autoceļu un ielu sadalījums uzturēšanas klasēs vasaras sezonai (no 16. aprīļa līdz 15. oktobrim), Madonas novada pašvaldības autoceļu un ielu sadalījums uzturēšanas klasēs ziemas sezonai (no 16. oktobra līdz 15. aprīļa).*

Domes priekšsēdētājs A. Lungevičs

*Lasmanis 28610006*